1987 és 2002 között 90 alkalommal szerepelt az Egyesült Államok válogatottjában és 6 gólt szerzett. 1987 március 23-án egy Kanada elleni mérkőzésen mutatkozott be a nemzeti csapatban. Tagja volt az 1988. évi nyári olimpiai játékokon és az 1990-es világbajnokságon szereplő válogatott keretének is. Utóbbit javarészt főiskolás és félprofi játékosok alkották. A tornát három vereséggel zárták, de több játékos, mint Harkes, Ramos, Meola, Marcelo Balboa és Eric Wynalda formálta azt a magot, amely köré az amerikai válogatott épült a 90-es években és fontos szerepet játszottak az MLS fejlődésében. Az 1991-es CONCACAF-aranykupán arany, az 1993-as CONCACAF-aranykupán pedig ezüstérmet szerzett a válogatottal.